Ο **Γκαμπριέλ Γκουεβρεκιάν** (21 Νοεμβρίου 1892 - 29 Οκτωβρίου 1970) ήταν αρχιτέκτονας και σχεδιαστής τοπίων. Κατά κύριο λόγο ο Γκουεβρεκιάν είναι γνωστός αρχιτέκτονας για τη συμβολή του στην αρχιτεκτονική τοπίου. Αποτελεί μία σημαντική μορφή στην εξέλιξη της σύγχρονης αρχιτεκτονικής στην Περσία (Ιράν), συνδέοντας Πέρσες αρχιτέκτονες με πρωτοπόρους της Ευρώπης του μοντέρνου κινήματος.

Βιογραφία
---------

Ο Γκουεβρεκιάν γεννήθηκε το 1892 στην Κωνσταντινούπολη. Είναι αρμενικής καταγωγής. Από το 1910 έζησε με την αδελφή του και τον θείο του (αρχιτέκτονας στο επάγγελμα) στη Βιέννη. Ο ίδιος έλαβε την εκπαίδευσή του στη Σχολή Εφαρμοσμένων Τεχνών της Βιέννης, απ 'όπου αποφοίτησε το 1919. Στη συνέχεια συνεργάστηκε για τρία χρόνια με τον Γιόζεφ Χόφμαν και τον Όσκαρ Στραντ. Το 1922, ο Γκουεβρεκιάν μετακόμισε στο Παρίσι. Την ίδια χρονιά, συνεργάστηκε με τον Ανρί Σοβάζ και υπήρξε ένας σημαντικός εταίρος του Ρόμπερτ Μόλετ-Στίβενς (1922-1926), όπου εργάστηκε στα σχέδια για το Rue Mallet-Stevens. Το 1926 ξεκίνησε να εργάζεται στο Παρίσι ως ανεξάρτητος αρχιτέκτονας, σχεδιαστής υπαίθριων χώρων, αλλά και συγγραφέας, χτίζοντας το δικό του στούντιο.

Στο πρώτο συνέδριο CIAM το 1928 στο Λα Σαράζ στη Λωζάνη της Ελβετίας, διορίστηκε από τον Λε Κορμπυζιέ ως Γενικός Γραμματέας του CIAM. Μόλις ένα χρόνο αργότερα διορίστηκε από τον Σάχη του Ιράν ως πολεοδόμος και αρχιτέκτονας στην Τεχεράνη, όπου έγινε ο κύριος εκπρόσωπος του διεθνούς στυλ στην Περσία. Εκεί σχεδίαζε σημαντικά δημόσια κτίρια, συμπεριλαμβανομένων την Λέσχη Αξιωματικών της Τεχεράνης και το αμφιθέατρο της Στρατιωτικής Σχολής Ευελπίδων, καθώς επίσης και είκοσι βίλες και κατοικίες για την επίσημη ελίτ της Τεχεράνης. Ήταν επίσης υπεύθυνος για τη σύνταξη των σχεδίων για μια σειρά από κυβερνητικά κτίρια (π.χ. το Υπουργείο Εξωτερικών) στην Τεχεράνη.

Ο Γκουεβρεκιάν έγινε το 1930 ιδρυτικό μέλος του γαλλικού περιοδικού "L'Architecture d'aujourd'hui" ("Η Αρχιτεκτονική του σήμερα") και μέλος της Ένωσης Αρχιτεκτόνων des Modernes στο Παρίσι. Συμμετείχε επίσης στη Βιέννη στην έκθεση Werkbund του 1931, στην οποία έχτισε δύο σπίτια.

Επέστρεψε στην Ευρώπη το 1937 και εργάστηκε στο Λονδίνο για τρία χρόνια, αλλά λόγω του Β' Παγκοσμίου Πολέμου κανένα από τα έργα του δεν πραγματοποιήθηκε. Το 1940 επέστρεψε στο Παρίσι, όπου εργάστηκε για την ανάπτυξη των προκατασκευασμένων σπιτιών και δίδαξε στο Σααρμπρύκεν της Γερμανίας. Εκείνος σταμάτησε να εργάζεται ως αρχιτέκτονας σχεδιασμού από το 1940 έως το 1944, προκειμένου να αποφευχθεί η συνεργασία με τους Ναζί και την κυβέρνηση Βισύ στη Γαλλία.

Το 1948 μετακόμισε στις ΗΠΑ για να διδάξει στο Πολυτεχνικό Ινστιτούτο Αλαμπάμα. Έγινε καθηγητής στο Πανεπιστήμιο του Ιλινόις το επόμενο έτος, και δίδαξε εκεί μέχρι το 1969. Ο Γκουεβρεκιάν έγινε πολίτης των ΗΠΑ το 1955. Μετά την συνταξιοδότησή του επέστρεψε στη Γαλλία με τη σύζυγό του, όπου απομακρύνθηκε από την αρχιτεκτονική πορεία του.

Πέθανε στις 29 Οκτωβρίου 1970 στην Αντίμπ.

Villa Heim
----------

Ο Γκαμπριέλ Γκουεβρεκιάν σχεδίασε την Villa Heim για τον Ζακ Χάιμ (1927-1930). Ο ίδιος δήλωσε:

> Η αρχιτεκτονική είναι μια τέχνη, μια επιστήμη είναι ένα σπίτι για τον άνθρωπο, όπως ένα κοστούμι (υπάρχουν καλές και κακές στολές). Σκοπός ήταν με αυτές τις αναφορές (βαθμιδωτές ταράτσες, βεράντες και τις σχέσεις μεταξύ των εσωτερικών όγκων) να συντάξει μια πρωτότυπη αρχιτεκτονική συνδυάζοντας τον δρόμο και τον κήπο, την εκπροσώπηση και την προστασία της ιδιωτικής ζωής. Η βίλα του κ. Heim έχει αυστηρή λογική εν συγκρίση με τις ανάγκες του σύγχρονου ανθρώπου. Δεν ανταποκρίνεται στις απαιτήσεις της εποχής μας. Πριν από την εκπόνηση του σχεδίου, μελέτησα τον άνθρωπο σε όλες τις δράσεις του, με σκοπό να κάνω ένα είδος κουτιού, να το πω έτσι, με τα μέτρα του. Ο προσανατολισμός δημιούργησε μια λιτή πρόσοψη στο δρόμο, στη βόρεια πλευρά. Ο κήπος συνεχίζει το σχέδιο του σπιτιού. Επιφάνειες από τούβλο έχουν επεκταθεί με σκοπό να εμπλουτιστεί ο μικρός αυτός κήπος.
> 
> 

Μεγάλη σημασία έδινε στο φως, το χρώμα και το υλικό και ειδικά στην αναλογία αυτών των τμημάτων, τα οποία είναι ζωτικής σημασίας και δημιουργούν μια ξεχωριστή ατμόσφαιρα της ευημερίας.

Έργα
----

### Ιδιωτικές κατοικίες

* 1930: Villa Heim, Παρίσι
* 1936: Villa Χ. Kosrovani, Τεχεράνη

### Δημόσια Έργα

* 1934: Στρατιωτικό σχολείο, Τεχεράνη
* 1933-1937: Θέατρο, Τεχεράνη (έχει καταστραφεί)
* 1936: Λέσχη Αξιωματικών και το Υπουργείο Βιομηχανίας, θηραϊκή

### Εξωτερική Διακόσμηση

* 1925:Κήπος στην Exposition Internationale des Arts et Décoratifs Industriels Modernes στο Παρίσι
* 1927-1928: Κήπος της βίλας του Κόμη Vicomte Charles de Noailles

### Ανολοκλήρωτα έργα

* 1924: Μονοκατοικία Paul Poiret, Παρίσι
* 1924: Μονοκατοικία Jacques Doucet, Παρίσι
* 1928-1929: Villa Marcel Lejeune, Saint Tropez
* 1937-1940: Νοσοκομείο Αγίου Γεωργίου, Newcastle City Hall

Αναφορές
--------

1. ↑  www.centrepompidou.fr/cpv/resource/cejz9kx/ro457bG.
2. ↑  (Αγγλικά) *Library of Congress Authorities*. Βιβλιοθήκη του Κογκρέσου. n87154259. Ανακτήθηκε στις 26  Αυγούστου 2019.
3. ↑  *Κέντρο Αρχιτεκτονικής της Βιέννης*. www.architektenlexikon.at/de/193.htm.
4. ↑  *Ολλανδικό Ίδρυμα Ιστορίας της Τέχνης*. 440536. Ανακτήθηκε στις 26  Αυγούστου 2019.
5. ↑  (Ολλανδικά) *RKDartists*. rkd.nl/explore/artists/440536. Ανακτήθηκε στις 27  Αυγούστου 2017.
6. ↑  «Guévrékian, Gabriel» 13  Δεκεμβρίου 2017.
7. ↑  Ανακτήθηκε στις 20  Ιουνίου 2019.
8. ↑  Ανακτήθηκε στις 4  Ιουλίου 2019.
9. ↑   (Γερμανικά)
10. ↑   Αρχειοθετήθηκε 2009-02-02 στο Wayback Machine. (Γαλλικά)
11. ↑  «Architektenlexikon».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 46792910
* LCCN: n87154259
* ISNI: 0000 0000 6643 3715
* GND: 12441608X
* SUDOC: 02959913X
* BNF: cb12119095h (data)
* ULAN: 500088223
* RKD: 440536

 |

 |